విశాఖపట్నం
18 వ శతాబ్దంలో విశాఖపట్నం ఉత్తర సర్కారులలో భాగంగా ఉండేది. కోస్తా ఆంధ్రలోని ప్రాంతమైన ఉత్తర సర్కారులు మొదట ఫ్రెంచి వారి ఆధిపత్యంలో ఉండి, తరువాత బ్రిటిషు వారి అధీనంలోకి వెళ్ళాయి. లో విశాఖపట్నం ఒక జిల్లాగా ఉండేది. స్వాతంత్ర్యం వచ్చే నాటికి విశాఖపట్నమే దేశంలోకెల్లా అతి పెద్ద జిల్లా. తరువాత దానిని శ్రీకాకుళం, విజయనగరం, విశాఖపట్నం జిల్లాలుగా విడగొట్టారు. 1950 ఆగస్టు 15 న శ్రీకాకుళం జిల్లా ఏర్పడింది. విశాఖపట్నం జిల్లా లోని కొంత భాగం, శ్రీకాకుళం జిల్లా నుంచి మరి కొంతభాగం కలిపి 1979 జూన్ 1 న విజయనగరం జిల్లా ఏర్పడింది
విశాఖపట్నం జిల్లా పౌరసదుపాయాలు
విశాఖపట్నంలో పెరిగిన చౌకదుకాణాలు. నగర సరిహద్దుల్లో ఉన్న కొన్ని చౌకదుకాణాలు మార్పులు చేర్పులు జరిగాయి. ఇంతవరకు గ్రామీణ జిల్లా పరిధిలో ఉన్న 37 డిపోలను నగర పరిధిలోకి తెచ్చారు. పెందుర్తి మండలంలో ఏడింటిని గ్రామీణ పరిధిలోకి తెచ్చారు. తాజా మార్పుచేర్పులతో నగరంలో 354 దుకాణాల నుంచి 384 చౌక దుకాణాలకు చేరింది. ఒకటో సర్కిలు పరిధిలో 152, రెండవ సర్కిలు పరిధిలో 125, మూడవ సర్కిలు పరిధిలో 107 దుకాణాఅలున్నాయి. విశాఖ గ్రామీణ మండలం పరిధిలోని పరదేశిపాలెం, కొమ్మాది, మధురవాడ సెంటరు, మదురవాడ, (స్వత్రంత్రనగర్), చంద్రంపాలెం, నగరంపాలెం, బక్కన్న పాలెం, పాత పోతిన మల్లయ్య (పి.ఎమ్) పాలెమ్, కొత్త పోతిన మల్లయ్య (పి.ఎమ్) పాలెం, వాంబేకాలనీ, ఋషికొండ, ఎండాడ, సాగర్‌నగర్, మద్దివానిపాలెం, అప్పికొండ, ఇస్లాంపేట, పెద్దపాలెం, దేవాడ, పాలవలస, పిట్టవానిపాలెం, కొండయ్యవలస, అగనంపూడి, అగనంపూడి శివాలయం వీఢి, పెదమడక, పిన మడక, దేవాడ, దేశపాత్రునిపాలెం, దానబోయినపాలెం, దువ్వాడ గ్రామాలు నగరపరిధిలో కలిసాయి. పెందుర్తి మండలంలోని వేపగుంట, అప్పన్నపాలెం, చినముషిడివాడ, పాత పెందుర్తి, పెందుర్తి (ప్రభుత్వ ఆసుపత్రి), పెందుర్తి మెయిన్ రోడ్డు, పెందుర్తి తహశీల్దారు ఆఫీసు వద్ద ఉన్న డిపోలను గ్రామీణ పరిధిలోకి మార్చారు.